ཆུ་ཐམས་ཅད་ཀྱི་འབྱུང་ཁུངས་ཆུ་མགོའི་སྟེང་མ་ཎི་རྡོ་འབུམ་བརྩིགས་པའམ་རྡོ་ཆེན་པོའི་སྟེང་ཆུ་ལྷ་བརྐོ་སྲོལ་ཡོད་པས།ཚང་མས་དོ་སྣང་བྱ་རྒྱུ་ལས་གང་བྱུང་མང་བྱུང་བྱ་ཐུབ་པ་མ་རེད།ཡང་ན་ཆུའི་ཆེ་ཆུང་དང་བསྟུན་ནས་མ་ཎི་འཁོར་ལོ་ཆེ་ཆུང་བསྐོར་སྲོལ་ཡོད།༼རང་འཁོར༽ཡང་བཤད་རྒྱུན་ལ་ཆུ་མགོ་ན་ཀླུ་གནས་པས་སྦལ་བ་དང་ལྕོང་མོ་ཐམས་ཅད་ཀླུ་མོ་ཡིན་པས་གསོད་མི་ཉན།ཆུ་མགོ་དཀྲུགས་མི་ཉན།དཀྲུགས་ན་རྨ་རིགས་དང་མཛེ་ནད་ཕོགས་པ་དང༌།ཡང་ན་རྐང་ལག་སྦྲིད་པ་དང་ཞ་བའི་ཉེན་ཁ་འབྱུང་བར་བཤད།